Everybody Knows

"Everybody Knows" (מאנגלית: "כולם יודעים") הוא שיר בביצוע הזמר־יוצר היהודי־קנדי לאונרד כהן. השיר נכלל באלבום האולפן השמיני של כהן, I'm Your Man, שיצא לאור ב־1988. את השיר כתבו והלחינו במשותף כהן ושרון רובינסון .

השיר נכלל בפסקולים רבים של סדרות טלוויזיה וסרטים.

 על השיר 
"Everybody Knows" מוכר בשל הנימה הקודרת שלו, ובשל חזרה על מילות שם השיר בתחילת מרבית השורות. השיר תואר על ידי מבקרים כמורכב: בעל פסימיות מרה מצד אחד, ועם זאת משעשע. המבקר סטיבן הולדן תיאר אותו כ"נבואה קודרת על סוף העולם כפי שאנו מכירים אותו".

המילים כוללות התייחסויות לאיידס, למצוקות חברתיות, למערכות יחסים ולדת.

השיר הוא אחד משיתופי הפעולה הראשונים של כהן עם שרון רובינסון . השניים שיתפו פעולה פעמים רבות בהמשך. רובינסון סיפרה שקיבלה מכהן את מרבית מילות השיר כתובות על גיליון, והיא חיברה כמה רעיונות שונים ללחנים על פסנתר הכנף שלה. היא הציגה אותם לכהן, שבחר אחד מהם ואמר "זה מושלם". לדבריה, הם חיברו יחד מבחינה מוזיקלית את הפזמון, לאחר שהיא הביאה את "האווירה הבסיסית". רובינסון בחרה בסולם מינורי שיתאים למילים המלנכוליות שכתב כהן. השיר הוא שיר מחאה. באלבום יש שימוש בסינתיסייזר משום שכהן אהב את הניגוד בין קולו האנושי העמוק, בעל הצליל האורגני מאוד, לבין צלילי הסינתיסייזר. רובינסון הרחיבה על המילים ועל המוזיקה של השיר: 

כהן סיפר: .

ג'ניפר וורנס שרה כזמרת רקע באלבום ובשיר.

 פסקולים 
השיר נכלל בכמה פסקולים של סדרות וסרטים. סרט הנעורים "Pump Up the Volume"  ("רדיו חזק", בכיכובו של כריסטיאן סלייטר) עשה שימוש נרחב בשיר בביצוע כהן. בסוף הסרט נשמע השיר בביצוע להקת הרוק "Concrete Blonde"  – גרסה זאת היא שנכללה באלבום הפסקול של הסרט.

גם סרטו של אטום אגויאן "אקזוטיקה" עשה שימוש בולט בסרט, והיה נעימת הנושא בריקודיה של כוכבת הסרט מיה קירשנר, אם כי אלבום הפסקול של הסרט לא כולל את השיר בביצוע כהן.

גרסת הכיסוי של דון הנלי נכללה בפרק 219 של סדרת הטלוויזיה "המשפט של איימי", ששודר ב־2001.

גרסת הכיסוי של הזמרת הנורווגית סיגריד פותחת את אלבום הפסקול של הסרט "ליגת הצדק" , שיצא לאור ב־2017.

 גרסאות כיסוי 
כמו רבים משיריו של כהן, גם "Everybody Knows" זכה לכמה גרסאות כיסוי.
 גרסתה של להקת  נכללה באלבום הפסקול של הסרט מ־1990 "Pump Up the Volume"  ("רדיו חזק"). היא יצאה לאור כסינגל שיווקי והגיעה למקום ה־20 במצעד  (שנקרא באותם ימים "Modern Rock Tracks") של "בילבורד". לגרסה זאת יצא גם וידאו קליפ בבימויה של ג'יין סימפסון ובהפקת Silvey + Co.
 דון הנלי הקליט את השיר וכלל אותו באלבום האוסף שלו Actual Miles . ב־1996 ביצע הנלי את השיר בדואט עם בריאן אדמס בהופעה חיה ששודרה בערוץ VH1.
 רופוס ויינרייט ביצע את השיר בהופעת מחווה ללאונרד כהן, שהוקלטה ויצאה לאור בסרט "Leonard Cohen: I'm Your Man"  ב־2005.
 שרון רובינסון עצמה הקליטה את השיר כשיר הנושא לאלבום שלה שהוציאה לאור ב־2008, אלבום שנשא את השם Everybody Knows.
 סטיבן סטילס  וג'ודי קולינס הוציאו לאור גם הם אלבום משותף בשם Everybody Knows , וכללו בו את גרסתם לשיר כשיר הנושא של האלבום.
 גרסת הכיסוי של הזמרת הנורווגית סיגריד פותחת את אלבום הפסקול של הסרט "ליגת הצדק" , שיצא לאור ב־2017. בריאיון למגזין "NME" סיפרה סיגריד שלא גדלה בבית על שיריו של כהן. היא הכירה את המוזיקה שלו כשגרה במשך שנתיים בדירת שותפים, ושותפהּ לדירה אהב מאוד את כהן והאזין לו פעמים רבות. סיגריד הוסיפה שכהן הוא אחד ממחברי השירים הגדולים בכל הזמנים, ושזה כבוד ענק בשבילה לבצע גרסת כיסוי לשיר שלו.
 ב־2024 העלתה איה כורם מופע בשם "שלך, א. כורם", שכלל גרסאות עבריות לשירי לאונרד כהן. הופעה שערכה כורם במרכז ענב לתרבות הוקלטה ויצאה לאור באלבום הופעה, ששמו כשם המופע. גרסת הכיסוי ל־"Everybody Knows" נקראה בשם "ככה זה עובד" ונכללה באלבום.

 מיקומי שיא 
 מצעדים שבועיים 
 הערה: כהן נפטר ב־2016.

 גרסת "Concrete Blonde" 

 קישורים חיצוניים 

 ביאורים 

 הערות שוליים 

קטגוריה:שירי 1988
קטגוריה:שירי לאונרד כהן
קטגוריה:שירים באנגלית
קטגוריה:שירים מסרטי קולנוע
קטגוריה:שירים על איידס
קטגוריה:שירי סינת'-פופ